Friday, February 5, 2016
Puonj Simeo Melkio, Nazareth Mission, 27/11/1974
Tich Adek
Mwandu Kanisa Gin Mag Nyithi Nyasaye
1. Gik moko duto mawango, Mwandu mar kanisa duto, gin e lwet n’gato achiel, ma en Nyasaye.
2. Udi gi duto mawagero gin mag nyithind Nyasaye ma gidakie, maok giwuogi gidhi kamoro. Utego ema gidakie.
3. Kata bed mana ni gin (utego) mana ei Kikuyu, (gin) duto mag nyithind Nyasaye.
Abraham Ka-Tera Kende Ema Nyalo Pogo Mwandu Legion Maria
4. Ng’ato majapok manyalo pogo mwandugi, kata ka asetho, to mana Abraham (Katera) wuon, maonge ng’at moro.
5. Ma ka aonge to Abraham wuon ema biro pogo gigagi, maokni Muya (Roho) owacho.
6. Onge n’gato an’gata manyalo golo gikagi ni pogo ka aonge, to mak mana ka Abraham ema oa e polo.
7. An irita kod Serikal man e polo, to ok ni Jo-Serikal man e pinyka.
8. Serikal man e pinyka ok nyal rita, gin-agina osiepewa ma wachiemogo to an serikal moa e polo ema rita, kendo gin ema girito remba kod chunya.
Jok Modak Eklesia Nyaka N’ge Thuchegi
9. Jotich modak Eklesia nyaka giwinjre. Thuchegi ma giaye bende nyaka ng’e. Kuonde ma giaye nyaka n’gere maler.
Ji Te Onego Osom Puonj Ruoth
10. Jo Legion Maria duto te biro somo baruani, kata dhako kata nyithindo te manyiri, kata ma yawuoyi, nyaka some ma winj gik mandikogi te.
Gir Misen Ok Mar Ng’ato
11. Kik ng’ato wuor (par) ni gir Misen en gire kende. Gir Misen en mar ji te, nyaka kata Serikal, ma gir Misen ok en mar n’gato achiel.
12. Ma kata chiemo ka wanwan’go to ji chamo mana ji te.
13. Jotich man e Kanisa mondo gipur puothe, onge bayo abaya oyuma.
14. Ma ng’ama on’geyo ni tich ok odwar to ochak chon oa, to ng’at mon’geyo ni ji nyaka ti to rapur osik mana elwete ma kik owe rapur.
15. Ma kata obed ng’at ma dhako kata dichwo, kata nyako kata wuoyi, nyaka opur mana matek. Ng’ama odagi to ochak mana chon oa.
16. Dhako majabayo kech mako ode, to nyinge bende kethore to ok nying chuore.
17. Onge ng’ama nyalo konyou tich, to utiyo mana uwegi. Kata kik ugal ni Serikal nyalo konyou pur. Un ema nyaka upur matek eka unyalo yudo chiemo.
Lemo Kod Siasa Nyaka Pogre
18. Kata in mana jatelo mar Kanisa, onge ruhusa mar sando nyithindo matindo maluwo bang’i.
19. To ka isando nyithindo matindo, to kare in bende owinjore osandi maok weyi.
20. Ng’ato mosebedo mar Nyasaye en ng’ato maonge siasa. Jasiasa en Jasiasa, to Jalemo bende en mana Jalemo, maonge siasa.
21. Ng’ato ma Ja-Serikal, en Ja-Serikal dichiel maok odonj kuma Jolemo nitie ni odhi sando Jolemo.
22. Ja-Serikal onge gi ruhusa mar donjo kuma Jolemo nitie, nikech Jolemo gin Jolemo, to Jo-Serikal bende gin Jo-Serikal.
Winjo Wach Ber
23. Luoruru buche Nyasaye. Bura mar an’gwen, iluor wuoru gi meru. Luor ema Nyasaye bende dwaro, ma nyaka to iluor gi.
24. Ng’at moketho bura mar abich to ojanek, ojanek chuth.
25. Ng’at mawinjo wach en ng’at maber, kata dhako kowinjo wach chuore to en dhako maber. To dhako maok winj wach chuore, ma ocha chuore, to ong’e maber ni ochomo mach.
Mon Modak Eklesia
26. Mon modak Eklesia adwaro mondo wan’ge thuchegi te, ma moko mapok an’geyo thuchegi maber mondo ong’e thuchegi maber.
27. Kaka mon moko an go ka ma ang’eyo thuchegi maber, kaka mane wuonegi omiya kod mane serikal mag polo omiya, ema ang’eyo thuchegi maber.
28. To moko ma an godo ka ma akia thuchegi to mondo ong’e thuchegi.
29. Jok man Eklesia onego ong’e thuchegi maber, kata obed nyako kata dichwo, nyaka ng’e thuchegi maber.
eng_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn